b'\n_START_ARTICLE_\nSeksjon IR\n_START_PARAGRAPH_\nSeksjon IR er en avrusningsenhet tilh\xc3\xb8rende Akershus universitetssykehus. Institusjonen tilbyr avrusning og kartlegging til personer over 18 \xc3\xa5r som har et hovedmisbruk av illegale rusmidler, derav navnet Seksjon IR (illegale rusmidler). Institusjonen har d\xc3\xb8gndrift 365 dager i \xc3\xa5ret. Avdelingen har ikke en akutt mottaksfunksjon. Innleggelser skjer p\xc3\xa5 dagtid etter henvisning. Ahus har ogs\xc3\xa5 et tilbud, Klosteret, for personer som er avhengig av alkohol og medikamenter.\n_START_SECTION_\nHistorisk bakgrunn\n_START_PARAGRAPH_\nInstitusjonen ble etablert p\xc3\xa5 Nordbyhagen i L\xc3\xb8renskog i 1991 som et skadereduserende tiltak i forbindelse med HIV-epidemien blant rusmiddelavhengige. I forbindelse med bygging av nytt sykehus (Ahus) ble Seksjon IR midlertidig flyttet til Skedsmokorset. I april 2011 flyttet Seksjon IR tilbake Nordbyhagen i L\xc3\xb8renskog. Den nye avdeling er etablert som en tredelt enhet med totalt 17 plasser. Deler av enheten, med to senger, vil da v\xc3\xa6re tilrettelagt for \xc3\xa5 ta i mot pasienter innlagt p\xc3\xa5 tvang i henhold til Helse- og omsorgstjenesteloven._NEWLINE_Avdelingen har siden etablering endret navn flere ganger. Tidligere navn har v\xc3\xa6rt Rusakutten og Enhet for stoffmisbrukere.'